L’Eliana organitza un viatge multiaventura per als joves
03 de maig de 2024

L'Ajuntament de l'Eliana organitza un viatge multiaventura per als més joves el dissabte 22 de juny. L’activitat, que val 33,66€ per persona, inclou el transport d’autobús d’anada i tornada, una assegurança de viatge i accidents, el dinar i els tres esports multiaventura a Benaixeve: piragüisme, escalada i pi a pi.

Les places són limitades i l’edat preferent per a la inscripció és de 12 a 17 anys. No obstant això, les persones de fins a 30 anys poden sol·licitar-ne. La inscripció es pot realitzar, del 6 al 26 de maig, mitjançant la seu electrònica o presencialment a l’Oficina d’Atenció Ciutadana (OAC) oberta de dilluns a divendres de 9:00 a 14:00 hores.

Per a més informació, es poden consultar les bases, enviar un correu a elijove@leliana.es o telefonar al 96 275 80 30 (extensions 121 i 163).